MIŠIŲ DALYS 


Kalbėdami arba galvodami apie mišias, pirmiausia turime kreipti dėmesį į Eucha- 
ristinę maldą. Tai centrinė mišių dalis, kurioje Bažnyčia prisimena Jėzų Kristų, 
daro tai, ką Viešpats darė Paskutinės Vakarienės metu, ir meldžiasi kartu su Juo 
savo Dangiškajam Tėvui. Eucharistinė malda yra mišių širdis ir todėl verta mūsų 
didžiausio dėmesio, mūsų “Amen”. 


Po Eucharistinės maldos seka Komunijos apeigos. Savo pasiruošimą Šventai Komu- 
nijai pradedame malda Tėve mūsų. 


Prieš pat Eucharistinę maldą yra trumpas Aukojimas. Dabar duona ir vynas, kuriuos 
paprastai žmonės atneša kunigui aukojimo procesijoje, yra paaukojami Dievui. 


O prieš Aukojimą turime Žodžio liturgiją, kurios metu klausomės skaitinių iš Švento 
Rašto ir pamokslo, kuris aiškina pagrindines tų skaitinių mintis. Sioje mišių dalyje 
peržvelgiame mūsų šventą rašytą žodį, mūsų tikėjimo mums perduotą rašytą palikimą. 


Lui p ; r siy K a K Hamiltono "Gyvataras" Clevelande, Dievo Motinos parapijos salėj, LB Clevelando Apylinkės 
Prieš Zodžio liturgiją turime trumpą įvadą. Cia mes išpažįstame savo nuodėmingumą valdybos rengtame "Motinoms pagerbti vakare”, 1995 V 7 d. (Nuotr: V. B.) 


ir kartu pasimeldžiame. 


Idealiose sąlygose ir aplinkybėse, kiekvienose mišiose jungiamės gerai pažįstamon ir 
brangion kelionėn, kuri, nors ir gerai mums žinoma, kiekvieną kartą yra skirtinga ir 
nauja. 


PASIRUOŠIMAS 


Kunigui procesijoje žengiant prie altoriaus, tikintieji gieda įžangos giesmę. Atėjęs į 
presbiteriją, jis priklaupia prieš Svenčiausią Sakramentą ir bučiuoja altorių, kuris sim- 
bolizuoja Kristaus Kūną ir šventą Jo aukos vietą. Po to kunigas sveikina žmones. Se- 
ka trumpa atgaila, kurios metu turėtume prisiminti savo nuodėmes, trūkumus, sava- 
naudiškumą ir puikybę--ir melsti Dievą atleidimo ir pasigailėjimo. 


Jeigu yra kalbama Glorija, bandykime čia išreikšti savo pagarbą Dievui. Tada klau- 
sykimės pirmos mišių maldos ir įsisąmoninkime jos mintis. Ją baigiame visi kartu 
tardami "Amen". 

(Bus daugiau) 


